
A szórt elegyes fuvarozásról a Rail Cargo Hungaria szemszögéből

Az Országos Tudományos Művészeti Diákkör pályázatára készített dolgozatom, A szórt elegyes fuvarozásról a
Rail Cargo Hungaria szemszögéből címet viseli.

Az elkészített pályaműben igyekeztem felvázolni néhány általános tudnivalót a vasútról főként üzemi,
műszaki és biztonsági szemléletben néhány statisztikával és érdekességgel kiegészítve.

A dolgozat tartalmazza az általános vasúti áruszállítást, valamint az irányvonatos árufuvarozást is
ismerteti. Kitértem az előnyeire, a hátrányaira, az üzemi és logisztikai szegletére is. Az elemzés után
rátértem az intermodális árufuvarozásra, amit a jövő szállítási módjának emlegetnek. Ezek után
megemlítettem a jogszabályokat, amik jelenleg is EU szinten hatályban vannak, majd magyarországi
példával támasztva alá mindezt.

Az általános bemutatások után végül áttértem a szórt elegyes fuvarozás részletgazdag bemutatására.
Mint ahogy a dolgozatom címében is szerepel, duális vállalatom révén, a Rail Cargo Hungaria
publikált információit hoztam példaként a téma teljes körű bemutatásához. A dolgozat megírása
során elemeztem, hogy erre miért van szükség, milyen előny és hátrány származhat a használatából,
végül kitértem és bemutattam a folyamatát.

Igaz, hogy veszteséges? De akkor miért játszik ekkora szerepet a teherszállításban? A következő jó
pár mondatban megválaszoltam a bemutatás után jogosan felmerülő kérdéseket, amit szintén
statisztikák támasztanak alá.

A továbbiakban az elegyfuvarozási módszer működési feltételeit fejtettem ki a következő
alpontokban: vonatok típusai, az itt használt teherkocsik fajtái, mozdonyok, vasúti pályák, a szolgálati
helyek.

A fuvarmódszernek számos személyi szükséglete is van, amelyek bizonyítására néhány sorban
kifejtett és elemezett ábra segítségét használtam fel.

Végül támogatói intézkedéseket mutattam be, valamint, hogy a kezdetektől milyen folyamat ment
végbe, hogy a mai napi kiforrott állapothoz eljutott ez az eljárás. Rátértem ismételten a
sikerességének kulcsára is.

Zárásképpen a tanulmányom kidolgozása során felmerülő akadályokra, kérdésekre próbáltam választ
találni, amiknek az esetleges megvalósításával, bevezetésével egy gyorsabb, optimálisabb és
személyre szabottabb vasúti szolgáltatásokat tudunk igénybe venni.



